20. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Δ.336/63 της 17 Μαρτ./7 Απρ.  1981 (ΦΕΚ Β΄ 201) Περί επιστροφής εργοδοτικών εισφορών για επισκευές πλοίων. Έχοντας υπόψη: 1.Τας διατάξεις των άρθρ. 5 παρ. 3, 6 παρ. 3 και 7 του Νόμ. 2861/1954 «περί μέτρων ενισχύσεως της εξαγωγής βιομηχανικών και άλλων εγχωρίων προϊόντων (ΦΕΚ 117/Α/1954). 2.Τις διατάξεις του Ν.Δ. 4002/59 «περί λήψεως φορολογικών και άλλων τινών μέτρων προς ενίσχυσιν των παραγωγικών επενδύσεων» (ΦΕΚ 233/Α/59). 3.Τις διατάξεις του άρθρ. 4 του Νόμ. 827/78 «περί ρυθμίσεως δασμολογικών θεμάτων και άλλων τινών διατάξεων» (ΦΕΚ 194/Α/78). 4.Τις διατάξεις του Β.Δ/τος αριθ. 747/62 «περί μειώσεως των εργοδοτικών εισφορών των καταβαλλομένων υπέρ του Ι.Κ.Α. και ετέρων ασφαλιστικών οργανισμών   επί   των   μισθών   και   ημερομισθίων (Αντί για τη σελ. 129(γ) Σελ. 129(δ) Τεύχος 1301–Σελ. 17 Μείωση Εισφορών 15Β.Γ.β.15-20 των δαπανωμένων δια ναυπηγήσεις και επισκευάς πλοίων», (ΦΕΚ 194/Α/62). 5.Την αριθ. Δ.2652/66/1980 απόφαση του Πρωθυπουργού και του Υπουργού των Οικονομικών «περί αναθέσεως αρμοδιοτήτων στους Υφυπουργούς Οικονομικών». 6.Το αριθ. 15/4/12.1980 πρακτικό του Γνωμοδοτικού Συμβουλίου Ναυπηγοεπισκευαστικής Βιομηχανίας. 7.Την από 24.2.81 γνωμοδότηση της Επιτροπής του άρθρ. 38 του Νόμου «περί προσαρμογής της Τελωνιακής και Δασμολογικής νομοθεσίας προς το δίκαιον των Ευρωπαϊκών Κοινοτήτων, αποφασίζουμε: Άρθρ.1.-1.Για την επιστροφή από το Ίδρυμα Κοινωνικών Ασφαλίσεων (ΙΚΑ) και το Ταμείο Εξόδου και Ανικάνων Εργατών Μετάλλου (ΕΤΕΜ) στις ναυπηγοεπισκευαστικές επιχειρήσεις του ποσού των εργοδοτικών εισφορών, που κατέβαλαν, στα εν λόγω Ταμεία (ΙΚΑ. και ΕΤΕΜ) για μισθούς και ημερομίσθια, που δαπανήθηκαν για επισκευές πλοίων που έγιναν σε Ελληνικά λιμάνια και που πρέπει να επιστραφούν με βάση στις αναφερόμενες στο σκεπτικό διατάξεις σε συνδιασμό και με τις περί ΙΚΑ και ΕΤΕΜ ισχύουσες διατάξεις, υποβάλλονται αφού τελειώσει η επισκευή του πλοίου στην αρμόδια τελωνειακή αρχή που εξέδωσε την άδεια επισκευής του πλοίου τα εξής δικαιολογητικά: α)Υπεύθυνη δήλωση της ναυπηγοεπισκευαστικής επιχειρήσεως στην οποία θα δηλώνεται η ακρίβεια των περιλαμβανομένων σε συνημμένη κατάσταση κατωτέρω στοιχείων: α.α)αριθμός και ημερομηνία εκδόσεως της αδείας επισκευής του πλοίου από το αρμόδιο Τελωνείο. β.β)Στοιχεία του πλοίου (π.χ. όνομα, σημαία, πλόες, πλοιοκτήτης ή πράκτορας κ.λ.π.). γ.γ)Ημερομηνία ενάρξεως και λήξεως της επισκευής του πλοίου. δ.δ)Συνολική αξία της επισκευής του πλοίου. ε.ε)Μισθοί και ημερομίσθια που δαπανήθηκαν για την επισκευή του πλοίου, οι εργοδοτικές εισφορές που καταβλήθηκαν επί των εν λόγω μισθών και ημερομισθίων στο ΙΚΑ και ΕΤΕΜ ως και οι επιστρεπτέες εισφορές, β)Αντίγραφο της αδείας επισκευής του πλοίου. γ)Βεβαίωση της Τραπέζης της Ελλάδος στην οποία θα φαίνεται ότι διακανονίσθηκε η εισαγωγή του προερχομένου από την επισκευή του πλοίου συναλλάγματος. δ)Ανά μία τραπεζική εγγύηση για εργοδοτικές εισφορές υπέρ του ΙΚΑ και ΕΤΕΜ αντίστοιχα, που αναλογούν στο 40% του κατά την υπεύθυνη δήλωση ποσού μισθού και ημερομισθίων που δαπανήθηκαν για την επισκευή του πλοίου. Σελ. 130(δ) Τεύχος 1301–Σελ. 18 2.Η ανωτέρω τελωνειακή αρχή υποβάλλει με έγγραφό της αμέσως τα, κατά την προηγουμένη παράγραφο, δικαιολογητικά στην αρμόδια διεύθυνση του Υπουργείου Οικονομικών για την συγκρότηση συνεργείου προς διενέργεια σχετικού ελέγχου για την διαπίστωση των μισθών και ημερομισθίων που πραγματικά καταβλήθηκαν. Το ανωτέρω έγγραφο κοινοποιείται μαζί με αντίγραφο κατά την προηγουμένη παράγραφο υπεύθυνης δηλώσεως στο ΙΚΑ και ΕΤΕΜ. 3.Η, κατά την παρ. 1 του παρόντος άρθρου, υπεύθυνη δήλωση και οι εγγυητικές επιστολές δύναται να αφορούν περισσότερα του ενός πλοία. Άρθρ.2.-Το ΙΚΑ και ΕΤΕΜ μόλις λάβουν το, κατά την παρ. 2 του προηγουμένου άρθρου κοινοποιούμενο σε αυτά έγγραφο της τελωνειακής αρχής με το προσηρτημένο αντίγραφο της υπεύθυνης δηλώσεως της ναυπηγοεπισκευαστικής επιχειρήσεως επιστρέφουν αμέσως σε αυτή ολόκληρο το ποσό των εργοδοτικών εισφορών που πρέπει να επιστραφούν με βάση τις ανωτέρω διατάξεις και αναλογούν στους μισθούς και τα ημερομίσθια που δηλώνονται στην ως άνω υπεύθυνη δήλωση. Άρθρ.3.-1.Η αρμόδια διεύθυνση του Υπουργείου Οικονομικών διατάσσει σχετικό έλεγχο από συνεργείο αποτελούμενο από ένα τελωνειακό υπάλληλο ένα υπάλληλο της αρμόδιας οικονομικής εφορίας και ανά ένα υπάλληλο του ΙΚΑ και ΕΤΕΜ. Το συνεργείο συγκαλείται με μέριμνα του τελωνειακού υπαλλήλου. Στο εν λόγω συνεργείο διαβιβάζονται, τα κατά την παρ. 1 του άρθρ. 1 δικαιολογητικά, πλην της τραπεζικής εγγυήσεως. 2.Μετά τον κατά την προηγουμένη παράγραφο έλεγχο για τη διαπίστωση των μισθών και ημερομισθίων που πραγματικά δαπανήθηκαν για την επισκευή του πλοίου, το συνεργείο υποβάλλει σχετική έκθεση στην αρμόδια διεύθυνση του Υπουργείου Οικονομικών. Με βάση την εν λόγω έκθεση εκδίδεται απόφασή μας με την οποία καθορίζονται οι πράγματι δαπανηθέντες μισθοί και ημερομίσθια για κάθε επισκευή. Η απόφαση αυτή κοινοποιείται στο ΙΚΑ και ΕΤΕΜ μαζί με την αντίστοιχη τραπεζική εγγύηση για τα περαιτέρω. Εάν δεν υπάρχουν διαφορές προς διακανονισμό οι ανωτέρω εγγυητικές επιστολές επιστρέφονται χωρίς καθυστέρηση από το ΙΚΑ και ΕΤΕΜ, διαφορετικά μετά τον διακανονισμό τους. 15Β.Γ.β.20 Μείωση Εισφορών 3.Εάν από τον ανωτέρω έλεγχο αποδειχθεί ότι το ποσό των εργοδοτικών εισφορών, που επιστράφηκε από το ΙΚΑ και ΕΤΕΜ στη ναυπηγοεπισκευαστική επιχείρηση με βάση την υπεύθυνη δήλωσή της είναι ανώτερο του πραγματικά επιστρεπτέου ποσού για το πλοίο ή τα πλοία τα οποία καλύπτει κάθε εγγυητική επιστολή η ναυπηγοεπισκευαστική επιχείρηση υποχρεούται σε άμεση επιστροφή της διαφοράς μαζί με τον τόκο υπερημερίας που ισχύει για χρέη προς το δημόσιο. Εάν η διαπιστουμένη διαφορά υπερβαίνει τα 20% τουλάχιστο του συνολικώς επιστρεπτέου ποσού επιβάλλεται επί της ανωτέρω διαφοράς ισόποσο πρόστιμο προς τη διαφορά αυτή χωρίς υποχρέωση καταβολής τόκων υπερημερίας. Για την ικανοποίηση των εν λόγω απαιτήσεων του ΙΚΑ και ΕΤΕΜ καταπίπτει υπέρ αυτών η αντίστοιχη τραπεζική εγγύηση. Άρθρ.4.-Η επιστροφή εργοδοτικών εισφορών τελεί υπό την προϋπόθεση ανυπαρξίας οφειλής από εισφορές προς τους οικείους ασφαλιστικούς φορείς. Άρθρ.5.-Η αριθ. ΙΙ.15258/29.10.58 Κοινή Υπουργική απόφαση όπως αυτή έχει συμπληρωθεί με την αριθ. Δ.1454/215/5.6.75 όμοια διατηρείται σε ισχύ και εφαρμόζεται σε περίπτωση που η ναυπηγοεπισκευαστική επιχείρηση δηλώνει ότι δεν επιθυμεί την εφαρμογή της παρούσης αποφάσεως αλλά της ανωτέρω.